**ЗДРАВСТВЕНИ ЦЕНТАР ВРАЊЕ**

**Број: 01-491**

**Датум: 25.01.2021.године**

**Врање**

 На основу члана 7 – 9 Посебног колективног уговора за здравствене установе чији је оснивач Република Србија, аутономна покрајина и јединца локалне самоуправе („Сл.гласник РС“ бр. 96/19), Кадровског плана за Здравствени центар Врање бр.112-01-31/2020 од 09.04.2020.године и Одлуке  в.д директора Здравственог центра Врање бр 01-490 од 25.01.2021. године, в.д.директора Здравственог центра Врање, расписује

**О Г Л А С**

**за пријем у радни однос на одређено време са пуним радним временом, због замене привремено одсутног запосленог до његовог повратка на рад са боловања,**

 за следеће радно место:

 **1. Спремач/спремачица у просторијама у којима се пружају здравствене услуге** - **1 (један) извршилац**, у Служби за техничке, помоћне и друге сличне послове Здравственог центра Врање, на одређено време, ради замене привремено одсутног запосленог до његовог повратка на рад са боловања.

Услови: Основно образовање.

 ***Опис послова:***сагласно члану 28. тачка 3.3.3. Измене и допуне Правилника о организацији  и  систематизацији послова Здравственог центра Врање број 01-5177 од 15.08.2019.године.

**Заинтересовани кандидати подносе:**

* Пријаву на оглас са кратком биографијом и контакт телефоном
* Оверену фотокопију сведочанства

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Изабрани кандидати пре заснивања радног односа дужни су да доставе лекарско уверење као доказ о здравственој способности за послове за које се заснива радни однос.

Рок за подношење пријава **8 дана** од дана објављивања на web страници Министарства здравља Републике Србије.

 Кандидати који се благовремено јаве на оглас са потпуном конкурсном документацијом и који испуњавају услове огласа могу бити позвани на разговор, ради пружања додатних информација, које могу бити важне за доношење одлуке за пријем у радни однос.

Избор кандидата вршиће се у складу са чл. 6 и 7. Правилника о процедури заснивања радног односа у Здравственом центру Врање број 02-5308/5 од 23.10.2018.године.

 Коначну одлуку о избору кандидата доноси директор Здравственог центра Врање.

Непотпуне и неблаговремене пријаве неће се разматрати.

Пријаву доставити у затвореној коверти са назнаком **„за јавни оглас број 5 – не отварати",**  на адресу : Здравствени центар Врање, ул. Јована Јанковића Лунге бр.1, 17500 Врање.

   **В.Д. ДИРЕКТОРА**

 **ЗДРАВСТВЕНОГ ЦЕНТРА ВРАЊЕ**

 **Др Љиљана Антић**